For tredje gang på kort tid blev i Løkken udsat for røveri.

Fredag var Spar i Løkken igen udsat for røveri. En mand med en pistollignende genstand trådte kort før klokken 22 ind i butikken. Han pegede genstanden ned mod jorden, truede ekspedienten og forsynede sig selv med penge fra kasseapparatet. Manden løb derefter fra gerningsstedet mod Parkhuset, og på trods af, at en patrulje var lige i nærheden, lykkedes det ikke politiet at finde ham. Det fortæller vagtchef ved Nordjyllands Politi, Karsten Kjær. Røveren, der talte dansk, var iført en blå regnjakke med hætte over hovedet og sorte cowboybukser. Det er tredje gang på ganske kort tid, at Spar i Løkken er udsat for røveri. Nordjyllands Politi kan ikke afvise, at det er den samme gerningsmand, der står bag alle tre røverier. Nordjyllands Politi hører gerne fra vidner.